CELEX: 62019TN0251
Language: bg
Date: 2019-04-15 00:00:00
Title: Дело T-251/19: Жалба, подадена на 15 април 2019 г. — Wieland-Werke/Комисия

24.6.2019   
            
            
               BG
            
            
               Официален вестник на Европейския съюз
            
            
               C 213/59
            
         
      Жалба, подадена на 15 април 2019 г. — Wieland-Werke/Комисия
      (Дело T-251/19)
      (2019/C 213/58)
      Език на производството: английски
      
         Страни
      
      
         Жалбоподател: Wieland-Werke AG (Улм, Германия) (представители: U. Soltész, C. von Köckritz и K. Winkelmann, lawyers)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решението та Европейската комисия по преписка M.8900 — Wieland/Aurubis Rolled Products/Schwermetall от 5 февруари 2019 г.,
               
            
                  —
               
               
                  да осъди Европейската комисия да заплати съдебните разноски на жалбоподателя в настоящото производство.
               
            
         Основания и основни доводи
      
      Жалбоподателят изтъква единадесет основания за жалбата си.
      
                  1.
               
               
                  Първо основание: Комисията допуснала явна грешка, като основала обжалваното решение на неправилното понятие за т. нар. подсегмент „висок клас“, а не на определения от самата нея релевантен пазар на медни продукти.
               
            
                  2.
               
               
                  Второ основание: Комисията нито дефинирала, нито разграничила ясно понятието за т.нар. подсегмент „висок клас“, на което безспорно основала преценката си. Подходът на Комисията бил очевидно погрешен и спекулативен.
               
            
                  3.
               
               
                  Трето основание: Комисията допуснала явни грешки в преценката поради противоречие с направените от самата нея констатации в решение за уравняване на сметки по преписка M.8909 — KME/MKM.
               
            
                  4.
               
               
                  Четвърто основание: Комисията приложила безпрецедентна и несъстоятелна теория за sui generis вреди, която неправилно обвързвала хоризонталното и нехоризонталното действие, като обърквала ясните и строгите указания в насоките за сливанията.
               
            
                  5.
               
               
                  Пето основание: Комисията допуснала явни грешки в оценката от гледна точка на конкуренцията на твърдяното хоризонтално действие, тъй като не разгледала очевидни факти при установяването на конкурентната среда на съответния пазар.
               
            
                  6.
               
               
                  Шесто основание: явна грешка в преценката на Комисията относно възможностите за прехвърляне на клиенти.
               
            
                  7.
               
               
                  Седмо основание: Комисията не доказала твърдението си, че увеличението на цените се дължи на сделката.
               
            
                  8.
               
               
                  Осмо основание: Комисията допуснала явни грешки в преценката си относно преминаването от съвместен към самостоятелен контрол върху Schwermetall. Комисията не извършила по-специално необходимото разследване.
               
            
                  9.
               
               
                  Девето основание: Комисията допуснала явни грешки в преценката на поетите от жалбоподателя ангажименти.
               
            
                  10.
               
               
                  Десето основание: разглеждането от Комисията на предприетите действия за правна защита и на допитването до участниците на пазара не съответствало на изискванията за законосъобразност на производствата.
               
            
                  11.
               
               
                  Единадесето основание: Комисията нарушила съществени процесуални изисквания за законосъобразност. Тя отказала да извърши допитване до участниците на пазара за първите два ангажимента и предприела допитването до участниците на пазара на твърде късен етап от производството.